خاریجی ایشلر ناظیری مولود چاووش اوغلو ژنوده کئچیریلن قیبریس مسئله‌سیله باغلی موذاکیره‌لردن سونرا آچیقلاما وئردی.
چاووش اوغلو مسئله‌نین حلی اوچون قیسا مدت‌لی سیاست یورودولمه‌مه‌سی‌نین واجیب‌لیگینه توخونا‌راق دئدی کی، حل پروسئسینده هر کسین قازانجی اولا‌جاق. تورکیه‌نین ضمانت و گوونلیک ایله باغلی موقعی معلوم‌دور.
"بیز تورکیه اولا‌راق گوونلیک و ضمانت‌لر موضوع سوندا موقع میزی آچیق شکیلده اورتاقا قویدوق. قوزیی قیبریس تورک جمهوریتی رهبرلیگی ایله دوشونجه‌لریمیز اوست-اوسته دوشور. تورکیه‌نین ضمانتی قیبریس تورک خالقی اوچون حیاتی اهمیته مالیک‌دیر"-دئیه چاووش اوغلو ایفاده ائتدی.
گؤروش‌لرین ژانویه‌نین 18-ده متخصص‌لر طرفین‌دن داوام ائتدیریله‌جگینی بیلدیرن ناظیر وورغولادی کی، هر اؤلکه اؤز پایتاختیندا سوموت تکلیف‌لر حاضرلایا‌جاق. بیرلشمیش میللتر تشکیلاتی‌نین کمکی ایله یئنی‌دن بیر آرایا گلینه‌رک، تکلیف‌لر دیرلن‌دیریله‌جک. بو پروسئس‌دن سونرا ضامن اؤلکه‌لر تورکیه، یونانیستان و اینگیلتره‌نین خاریجی ایشلر ناظیرلری بیر آرایا گله‌جک و نتیجه الده ائدیله‌جگی تقدیرده ضامین اؤلکه‌لرین باش ناظیرلری بیر آرایا گله‌جک‌لر.
مولود چاووش اوغلو بؤلگه‌ده موختلیف یئرلرده پروبلئم‌لر اولماسینا باخمایا‌راق قیبریس-دا تورکیه‌نین ضامین‌لیگی سایه‌سینده پروبلئم اولمادیغینی دا سؤزلرینه علاوه ائتدی.
